**স্ন্যাপসিড** হলো আইওএস এবং অ্যান্ড্রয়েডের জন্য বর্তমানে গুগলের মালিকানাধীন এবং পূর্বে নিক সফটওয়্যার দ্বারা নির্মিত একটি ফটো-এডিটিং অ্যাপ্লিকেশন, যা ব্যবহারকারীদের ছবিগুলি উন্নত করে তুলতে এবং ডিজিটাল ফিল্টার প্রয়োগ করতে সম্ভব করে।

ইতিহাস
------

নিক সফটওয়্যার মূলত ২০১১ সালের জুনে আইপ্যাডে স্ন্যাপসিড চালু করেছিল এবং এটি অ্যাপল দ্বারা ২০১১ সালে "আইপ্যাড অ্যাপ অব দ্য ইয়ার"-এ অভিহিত হয়েছিল। আইপ্যাড সংস্করণের সাফল্যের ভিত্তিতে নিক আগস্ট ২০১১-এ আইফোনের জন্য স্ন্যাপসিড চালু করেছিল। পরে ফেব্রুয়ারি ২৭, ২০১২-এ স্ন্যাপসিড অ্যাপটি মাইক্রোসফট উইন্ডোজের জন্য ঘোষিত হয়েছিল।

পরবর্তীতে গুগল দায়িত্ব গ্রহণের পর অ্যান্ড্রয়েডের জন্য ২০১২ সালের ডিসেম্বরে স্ন্যাপসিড প্রকাশ করেছিল এবং স্ন্যাপসিডের ডেস্কটপ সংস্করণ বন্ধ করে দেওয়া হয়েছিল।

২০১৫ সালের ৯ এপ্রিল নিক আইওএস এবং অ্যান্ড্রয়েডের জন্য স্ন্যাপসিড ২.০ প্রকাশ করেছিল এবং অ্যপটিতে নতুন সরঞ্জাম, বৈশিষ্ট্য এবং একটি প্রাণবন্ত ব্যবহারকারী ইন্টারফেস যুক্ত করা হয়েছিল।

বৈশিষ্ট্যাবলী
-------------

স্ন্যাপসিড ব্যবহারকারীরা বিভিন্ন ইফেক্ট এবং উন্নত ফিচার ব্যবহার করে ছবিগুলি সম্পাদনা করতে পারেন। বিকল্পভাবে, ব্যবহারকারীরা রঙের একটি "স্বয়ংক্রিয়" সমন্বয় বেছে নিতে পারেন। স্ন্যাপসিড ব্যবহারকারীদের সম্পাদিত কর্ম *সম্পাদনা ইতিহাসে* সংরক্ষণ করতে পারে এবং এর আগের যে কোনও কর্মে পুনর্নির্দেশ করতে পারে। এটি ডিফল্ট ফিল্টার এবং এডিটিং ফিচার ব্যবহার করে ফিল্টার সংমিশ্রণগুলি তৈরি এবং সংরক্ষণ করতে পারে। বিশেষ ইফেক্ট এবং ফিল্টারগুলির তালিকার মধ্যে ড্রামা, গ্রঞ্জ, ভিনটেজ, সেন্টার-ফোকাস, ফ্রেম এবং একটি টিল্ট শিফট (যেটি ছবিগুলোর মাপ পরিবর্তন করে) অন্তর্ভুক্ত। স্ন্যাপসিডে ব্যবহারকারীরা আরও ভাল মানের সম্পাদনার জন্য চিত্রের আমদানি করতে পারে। স্ন্যাপসিড ২.০ লেন্স ব্লার, গ্ল্যামার গ্লো, এইচডিআর স্কেপ এবং নয়ারের মতো নতুন ফিল্টার উপস্থাপন করেছে এবং পরিষ্কার ব্যবহারকারী ইন্টারফেসের সাহায্যে টুলস সেকশন পুনরায় বিন্যাস করছে। ব্যবহারকারীরা ফেসবুক এবং ইনস্টাগ্রামের মতো সামাজিক যোগাযোগের সাইটগুলিতে ছবিগুলি সরাসরি শেয়ার করতে পারেন।

পুরস্কার
--------

* *অ্যাপল* দ্বারা "আইপ্যাড অ্যাপ অব দ্য ইয়ার ২০১১" অভিহিত
* *পিসি ম্যাগাজিন* দ্বারা "টপ ১০০ অ্যান্ড্রয়েড অ্যাপ অব দ্য ইয়ার ২০১৮" তালিকায় স্থানলাভ

তথ্যসূত্র
---------

1. 1 2  Parrish, Kevin (সেপ্টেম্বর ১৯, ২০১২)। "Google Snaps Up Instagram Competitor Snapseed"। *tomsguide.com*। Tom's Hardware।
2. ↑  Arva-Toth, Zoltan (ফেব্রুয়ারি ২৮, ২০১২)। "Nik Software Releases Snapseed for Windows"। *photographyblog.com*। Photo 360 Limited।
3. ↑  Lloyd, Craig (ডিসেম্বর ৬, ২০১২)। "Google releases Snapseed for Android, updates iOS version"। *slashgear.com*। SlashGear।
4. ↑  Graham, Jefferson (মার্চ ২৫, ২০১৩)। "Google slices price of Nik photo tools"। *usatoday.com*। USA Today।
5. 1 2  Swanner, Nate (এপ্রিল ৯, ২০১৫)। "Snapseed update brings it up-to-date with other photo editors"। *slashgear.com*। SlashGear।
6. ↑  "Snapseed RAW Image support"। ২০১৯-১০-১২ তারিখে মূল থেকে আর্কাইভ করা।
7. ↑  Muchmore, Michael। "Snapseed (for iPhone) Review"। *www.pcmag.com*। PCMag। সংগ্রহের তারিখ ১৪ নভেম্বর ২০১৪।
8. ↑  "Snapseed App features"। *www.appforpcshub.com*। Appforpcshub। অক্টোবর ২৪, ২০১৫। সেপ্টেম্বর ২৭, ২০১৭ তারিখে মূল থেকে আর্কাইভ করা। সংগ্রহের তারিখ মে ৮, ২০২০।
9. ↑  Eddy, Max (জুলাই ৬, ২০১৮)। "The 100 Best Android Apps of 2018"। *pcmag.com*। PC Magazine। আগস্ট ১৬, ২০১৬ তারিখে মূল থেকে আর্কাইভ করা। সংগ্রহের তারিখ মে ৮, ২০২০।

বহিঃসংযোগ
---------

* গুগল প্লে স্টোরে *স্ন্যাপসিড*
* অ্যাপ স্টোরে *স্ন্যাপসিড*